Ir-Regolament tal-Kummissjoni (KEE) Nru 3565/88
tas-16 ta' novembru 1988
dwar il-klassifikazzjoni ta' ċerti oġġetti fin-nomenklatura magħduda
IL-KUMMISSJONI TAL-KOMUNITAJIET EWROPEJ,
Wara li kkunsidrat it-trattat li jistabbilixxi l-komunità ekonomika ewropea,
Wara li kkunsidrat ir-regolament tal-kunsill (KEE) Nru 2658/87 [1] dwar it-tariffi u nomenklatura dwar statistika u dwar it-tariffa doganali komuni, skond kif l-aħħar emendat permezz tar-regolament (KEE) Nru 1315/88 [2], u b'mod partikolari l-artikolu 9 miġjub fih,
Billi sabiex tiġi assigurata l-applikazzjoni uniformi tan-nomenklatura magħduda l-annessa ma' l-imsemmi regolament, hu meħtieġ li jiġu adottati miżuri dwar il-klassifikazzjoni ta' l-oġġetti msemmija fl-anness li jinsab ma' dan ir-regolament;
Billi r-regolament (KEE) Nru 2658/87 stabilixxa r-regoli ġenerali għall-interpretazzjoni tan-nomenklatura magħduda u dawn ir-regoli japplikaw ukoll għal kull nomenklatura oħra li tkun kollha kemm hi jew parzjalment bażata fuqha jew li żżid xi suddiviżjonijiet addizzjonali għaliha u li hi stabbilita permezz ta' disposizzjonijiet speċifiċi tal-komunita', bil-għan li jiġu applikati tariffi u miżuri oħra dwar kummerċ tal-merkanzija;
Billi, bis-saħħa ta' l-imsemmija regoli ġenerali, l-oġġetti deskritti fil-kolonna 1 tat-tabella l-annessa mar-regolament presenti għandhom ikunu klassifikati taħt il-kodiċi nm xierqa indikati fil-kolonna 2, skond ir-raġunijiet stabbiliti fil-kolonna 3;
Billi l-kumitat tan-nomenklatura ma tax opinjoni fil-limitu tal-żmien stabbilit mill-president tiegħu,
ADOTTAT DAN IR-REGOLAMENT:
Artikolu 1
L-oġġetti deskritti fil-kolonna 1 tat-tabella l-annessa huma issa klassifikati fin-nomenklatura magħduda taħt il-kodiċi nm xieraq indikati fil-kolonna 2 ta' l-imsemmija tabella.
Artikolu 2
Dan ir-regolament għandu jidħol fis-seħħ fil-21 jum mill-pubblikazzjoni tiegħu fil-ġurnal uffiċjali tal-komunitajiet ewropej.
Dan ir-regolament għandu ikun jorbot fl-intier tiegħu u japplika direttament fl-istati membri kollha.
Magħmul fi Brussell, 16 ta' novembru 1988.